Diari Oficial de la Generalitat Valenciana


Sumari del DOGV 3345, del 06-10-1998 (1998/7537)

RESOLUCIÓ de 14 d'agost de 1998, de la Direcció General per al Desenvolupament Sostenible per la qual es declaren refugi de caça, amb la denominació d'Estació Biològica Mas del Peraire els terrenys pertanyents a la Fundació Enrique Montoliu, en el terme municipal de la Pobla de Benifassà.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3345

Data del DOGV
:   06-10-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/7537


Data del document
:   14-08-1998

Organisme emissor
:   Conselleria de Medi Ambient

Tipus de document
:   Resolució

Correcció d'errades

RESOLUCIÓ de 14 d'agost de 1998, de la Direcció General per al Desenvolupament Sostenible per la qual es declaren refugi de caça, amb la denominació d'Estació Biològica Mas del Peraire els terrenys pertanyents a la Fundació Enrique Montoliu, en el terme municipal de la Pobla de Benifassà. [1998/M7537]
  
Vista la sol·licitud formulada pel senyor Enrique Montoliu Valero, en representació de la Fundació Enrique Montoliu, de data 23 d'octubre de 1997, propietària de la finca Mas del Peraire, sítia en el terme municipal de la Pobla de Benifassà, en la qual se sol·licita que es declare refugi de caça, sota la denominació d'estació biològica la totalitat dels terrenys d'aprofitament cinegètic comú que estan dins de l'esmentada propietat.
  
Vista la memòria que acompanya aquesta sol·licitud, en la qual es posen de manifest els objectius de l'esmentada fundació, entre els quals es troben els d'estudi, investigació, conservació i recuperació del patrimoni natural.
  
Vist l'informe emés pels Serveis Territorials de la Conselleria de Medi Ambient de Castelló, en el qual es detallen els valors naturals de la finca en qüestió.
  
Vista la proposta del Servei de Protecció d'Espècies pertanyent a la Direcció General per al Desenvolupament Sostenible de la Conselleria de Medi Ambient.
  
Vist l'informe de la Direcció General d'Ensenyaments Universitaris i Investigació de la Conselleria de Cultura, Educació i Ciència.
  
A l'empara de l'article 11 de la Llei 1/1970, de 4 d'abril, de Caça i de l'article 12 del seu reglament.
  
En ús de les facultats que tinc atribuïdes, resolc:
  
Article 1
  
Declarar refugi de caça amb la denominació d'Estació Biològica del Mas del Peraire els terrenys inclosos en la finca de la mateixa denominació propietat de la Fundació Enrique Montoliu al terme municipal de la Pobla de Benifassà, amb una extensió de 212 hectàrees.
  
Els límits de l'estació biològica s'especifiquen descriptivament i cartogràficament en els annexos I i II d'aquesta resolució.
  
Article 2
  
En aquest refugi de caça, i amb el fi d'assegurar la conservació de les espècies de fauna, estarà prohibit, permanentment, l'exercici de la caça.
  
No obstant això, quan hi haja raons d'ordre biològic, tècnic o científic que aconsellen la captura o reducció de determinats exemplars, el director dels Serveis Territorials de la Conselleria de Medi Ambient de Castelló, després de l'informe tècnic del Servei de Protecció de les Espècies, podrà concedir l'oportuna autorització i fixar les condicions aplicables en cada cas.
  
Article 3
  
Els terrenys cinegètics que es qualifiquen com a refugi de caça s'hauran de senyalitzaran amb els senyals corresponents, segons el model establit en la Resolució de 26 d'abril de 1988, de la Conselleria d'Agricultura i Pesca.
  
DISPOSICIÓ FINAL
  
Aquesta resolució entrarà en vigor el dia de la publicació en el Diari Oficial de la Generalitat Valenciana.
  
València, 14 d'agost de 1998.- El director general per al Desenvolupament Sostenible: Ricardo Jiménez Peydró.
  
ANNEX I
  
Límits (segons el plànol adjunt, annex II):
  
Nord: límit amb la província de Tarragona i amb la Reserva Nacional de Caça dels Ports de Benifassà, Tortosa i Beseit.
  
Est: ímit amb la forest pública de la Tenalla (CS-1001) i amb la Reserva Nacional de Caça dels Ports de Benifassà, Tortosa i Beseit.
  
Sud: límit amb la forest pública de la Tenalla (CS-1001) i amb la finca del Salt, propietat de Santiago Fonollosa i amb el vedat privat de caça CS-10818.